क्यानन
क्यानन निगम (जापानी キヤノン), एक जापानी बहुराष्ट्रिय निगम हो जसको प्रधान कार्यालय ओता, टोकियो, जापानमा रहेको छ। यसले अप्टिकल, इमेजिङ र औद्योगिक उत्पादनहरू, जस्तै लेन्स, क्यामेरा, चिकित्सा उपकरण, स्क्यानर, मुद्रण यन्त्र, र अर्थचालक जस्ता उपकरणको निर्माण तथा बिक्रीवितरण गर्दछ।

नाम 

यो कम्पनी मूल रूपमा सेइकिकोगाकु केन्क्युशो नामकरण गरिएको थियो (जापानी 精機光学研究所) जसको अनुवाद प्रिसिजन अप्टिकल उद्योग कम्पनी लिमिटेड रहेको छ।
सन् १९३४ मा यसले क्वानोन नामको एक क्यामरा  उत्पादन गरेको थियो, जुन जापानको पहिलो ३५ एमएम क्यामेराको प्रोटोटाइप थियो जसमा फोकल-प्लेन-आधारित सटर रहेको थियो। सन् १९४७ मा कम्पनीको नाम परिवर्तन गरि क्यानन क्यामेरा कम्पनी, निगम राखिएको थियो।  क्यानन नाम बौद्धको बोधिसत्व क्याननबाट लिइएको थियो।

इतिहास

सन् १९३७–१९७० 

क्याननको उत्पत्ति सन् १९३३ मा जापानमा ताकेशी मिताराई, गोरो योशिदा, साबुरो उचिदा र तेको माएदाद्वारा प्रेसिजन अप्टिकल इन्स्ट्रुमेन्ट्स प्रयोगशालाको स्थापनाबाट भएको थियो। सन् १९३७ मा कम्पनी प्रिसिजन अप्टिकल इन्स्ट्रुमेन्ट्स, कम्पनी, लिमिटेड बनेको थियो।  यसको प्रारम्भिक वर्षहरूमा कम्पनीसँग आफ्नै अप्टिकल ग्लास उत्पादन गर्ने कुनै सुविधा थिएन, र यसको पहिलो क्यामेरामा निप्पोन कोगाकु के.के. (पछि निकोन निगम) बाट निक्कोर लेन्सहरू समावेश गरिएको थियो।

सन् १९३३ र १९३६ को बीचमा जापानको पहिलो ३५ एमएमफोकल–प्लेन–सटर क्यामेरा लाइका डिजाइनको प्रतिलिपि 'द क्वाननन' प्रोटोटाइपको रूपमा विकास गरिएको थियो। सन् १९४० मा क्याननले जापानको पहिलो अप्रत्यक्ष एक्स-रे क्यामेराको विकास गरेको थियो। क्याननले सन् १९५८ मा टेलिभिजन प्रसारणका लागि स्थल जुम लेन्सको सुरुवात गरेको थियो भने सन् १९५९ मा रिफ्लेक्स जुम ८, जुम लेन्स भएको विश्वको पहिलो चलचित्र क्यामेरा र क्याननफ्लेक्सको सुरुवात गरेको थियो।

सन्दर्भ सामग्रीहरू

बाह्य कडीहरू 

 
 

 
जापानी कम्पनीहरू
टोकियो स्टक एक्सचेन्जमा सूचीकृत कम्पनीहरू
न्युयोर्क स्टक एक्सचेन्जमा सूचीकृत कम्पनीहरू
कम्प्युटर प्रिन्टर कम्पनीहरू
जापानका इलेक्ट्रोनिक्स कम्पनीहरू
जापानी ब्रान्डहरू
बहुराष्ट्रिय कम्पनीहरू